
استحصالی ٹیکس کا خاتمہ –              عدل ،ترقی اور فلاح کے لیے زکوٰۃ پر مبنی نظام،
ایک تحقیقی اور تنقیدی جائزہ




Abstract:
In the contemporary era, the capitalist economic system is founded upon profit maximization, capital accumulation, and the concentration of wealth. As a result, instead of promoting human welfare, it has fostered selfishness, inequality, and economic exploitation. In the modern state system, taxation has been made the primary source of revenue; however, indirect taxes in particular have placed a severe burden on the poor and middle classes. Taxes imposed on basic necessities such as flour, sugar, milk, electricity, gas, and medicines have reduced the purchasing power of the masses, leading to an increase in poverty, unemployment, and class disparity. In an ideological Islamic country like Pakistan, a Western model–based tax system has become a source of exploitation for the public, while poverty and economic instability continue to rise despite its enforcement.
The present paper offers a research-based and critical analysis of the exploitative tax system. In the light of the Qur’an and Sunnah, Prophetic traditions, the opinions of Islamic jurists, and historical evidence, it clearly demonstrates that taxes based on injustice, excess, and unnecessary burden on the public (mukūs) are considered unlawful, prohibited, and reprehensible in Islamic law. Islam declared such taxes to be remnants of the pre-Islamic era (Jāhiliyyah) and abolished them permanently, presenting instead an equitable economic system founded upon zakāh and ‘ushr.
The paper does not regard zakāh merely as an individual act of worship, but rather as a comprehensive social and state-based system aimed at the purification of wealth, economic growth, social welfare of the poor, and equitable distribution of resources. The Qur’an and Sunnah, along with examples from the Rightly Guided Caliphate—particularly the era of ‘Umar ibn ‘Abd al-‘Azīz (رحمہ اللہ)—clearly show that the implementation of a zakāh-based system can eliminate poverty and establish economic balance. The paper concludes that if, after abolishing the exploitative tax system, a zakāh-based economic system is implemented in Pakistan, it would lay the foundation for a just, stable, and welfare-oriented economy.

1.مقدمہ(Introduction)
[bookmark: _Hlk217212334]1.1موضوع کا پس منظر :    
[bookmark: _Hlk214205528] انسانی تاریخ میں طاقتور طبقات کے زیرِ اثر  معاشی نظام  ،انسانی فلاح وبہبود  سے زیادہ  منافع اور خود غرضی  کے اصول پر استوار رہا ہے ۔ عصرِ حاضر  میں بھی دنیا بھر میں سرمایہ دارانہ ڈھانچے کے مطابق  معاشی سرگرمی کا محرّک  اور باعث ،انسانی ضرورت کی بجائے  منافع کی زیادہ سے زیادہ شرح ہے۔سرمایہ اندوزی ،اس نظام کا بنیادی ستون ہے ،جس کی وجہ سے  دولت چند مقامی اور عالمی کارپوریشنز اور مالیاتی اداروں  کے ہاتھوں میں مرتکز  ہوگئی ہے،جبکہ عام آدمی ،جو کہ  آبادی کا ایک بہت بڑا حصہ  ہے، مہنگائی ،بے روزگاری  اور ٹیکسز کے بوجھ تلے   مالی انحطاط، عدم مساوات اور معاشی استحصال کا شکار  بن گیا ہے۔جس کے نتیجے میں   انسانی معاشرہ  طبقاتی تقسیم کے بھینٹ  چڑھ گیا ہے ،ایک طبقہ وہ ہے جو دولت کے انبار پر  بیٹھا  منافع بٹوررہا ہے  اور دوسرا وہ ہے جو نانِ جوئیں کو بھی ترس رہا ہے۔ 
سرمایہ اندوزی  اور منافع بٹورنے کی اسی  دوڑ        نے مغرب میں  صنعتی انقلاب کے بعد   ریاستی مالیات کا بنیادی ستون اور آمدن کا ذریعہ  ”ٹیکس“ کو بنادیا ہے ؛ مگر یہ نظام بھی    سرمایہ دارانہ معیشت کا آلہ کار بن کر  عام آدمی  کی محنت کا استحصال  کررہا ہے۔جدید ریاستی نظام میں ٹیکس کا بڑا حصہ سود کی ادائیگی اور حکومتی عیاشیوں پر خرچ ہوتا ہے ،جبکہ عوامی ضروریات اور فلاح وبہبود پر نہ ہونے کے برابر  نہایت کم سرمایہ لگایا جاتا ہے ۔عصرِ حاضر میں  تضادات پر مبنی اس  معاشی نظام نے  جدید دنیا کو  معاشی بحران ، انسانی استحصال ، طبقاتی کشمکش،عدم استحکام ، دولت کا ارتکاز اور   غربت میں اضافہ جیسے گھمبیر مسائل  میں دھکیل دیا ہے۔اس نظام کی یہ وہ ناکامیاں ہیں، جو  آج دنیا کے سامنے روزِ روشن کی طرح عیاں ہوکر سامنے آچکی ہیں۔
ایسے حالات میں یہ سوال ناگزیر ہے کہ کیا کوئی ایسا معاشی نظام  ہوسکتا ہے ،جو عدل وفلاح اور مساوات پر مبنی ہو؟اس سلسلے میں اسلام نے   الٰہی اور اخلاقی نظام پیش کیا ہے ،جو ایک جامع اقتصادی فلسفہ  اور فلاحی نظام ہے ۔ جس کا محور ”زکوٰۃ “ ا ور ”صدقات “ جیسے  عوام دوست  ماڈلز ہیں۔ 
[bookmark: _Hlk217211265]1.2مسئلے کی اہمیت :
[bookmark: _Hlk214273025]مملکتِ خداداد پاکستان ،ایک نظریاتی اسلامی  ملک ہے ،جو کہ قرآن وسنت  کی بالادستی کے اسلامی نظریۂ حیات  پر معرضِ وجود میں آیا ہے ؛لیکن شومئی قسمت کہ  قیامِ پاکستان سے اب تک  ہماری معیشت مغربی ماڈل  پر انحصار کرتی رہی ہے،جس میں ٹیکس  کا نظام  ،عوام کے لئے استحصال کا ذریعہ بن چکا ہے۔پاکستان میں اشیائے ضرورت پر بھاری بھر کم بالواسطہ ٹیکسز   نے   عوام کی قوتِ خرید کو تقریبا ختم کردیا ہے، جس نے خطِ غربت سے نیچے زندگی بسر کرنے والے کروڑوں  افراد کا جینا دوبھر کردیا ہے۔ عام آدمی کی آمدنی کا ایک بڑا حصہ  ٹیکسز کے استحصالی نظام کے تحت  واپس لیا  جارہا ہے۔ ٹیکسز کی بھرمار ہے ؛لیکن اس کے باوجود غربت ،بے روزگاری اور طبقاتی تفریق کا خاتمہ عوام کے لئے دیوانہ کا خواب بن چکا ہے۔ اسلامی نقطۂ نظر سے اس مسئلے کا حل  مالیاتی عدل ،ترقی اور فلاح پر مبنی نظامِ زکوٰۃ میں پوشیدہ ہے۔ زیرِ نظر مقالہ اسی تصورِ عدل پر روشنی ڈالتا ہے کہ استحصالی ٹیکس نظام کے خاتمے کے بعد   اگر زکوٰۃ پر مبنی نظام نافذ کیا جائے تو کس طرح  پاکستان ایک منصفانہ اور خوشحال معیشت کی شاہراہ پر گامزن ہوسکتا ہے۔
2.استحصالی ٹیکس اور  اس کی شرعی  حیثیت    
1.2ٹیکس کے نظام کا تجزیہ:    
[bookmark: _Hlk217213390]ٹیکس ،انگریزی زبان کا لفظ ہے ،جس سے جدید قانونی  ومعاشی اصطلاح میں مراد وہ  لازمی مالی رقم ہے جو ریاست اپنے قانونی اختیار کے تحت افراد یا اداروں سے وصول کرتی ہے ،تاکہ عوامی اخراجات اور ریاستی ضروریات پوری کی جاسکیں ۔[footnoteRef:1] اس اصول کے مطابق پاکستان میں ٹیکس  نظام بنیادی طور پر دو اقسام  پر مشتمل ہے : (1)بلا واسطہ ٹیکس(Direct Tax) (2) بالواسطہ ٹیکس (In Direct Tax)   [1:   https://www.law.cornell.edu/wex/tax?utm] 

بلا واسطہ ٹیکس سے مراد وہ ٹیکس ہے  جو کسی شخص  یا ادارے کی ذاتی آمدنی ،  کمائی ،دولت یا جائیداد  پر براہِ راست عائد ہوتا ہے اور اسے اس کا پتہ ہوتا ہے اور اس               کا  بوجھ            صرف اس          فرد         یا            ادارے پر          رہتا        ہے  ،   جیسے آمدنی       پر ٹیکس             (Income Tax)         ،   جائیداد       پر  ٹیکس (Property Tax)   بالواسطہ ٹیکس سے مراد وہ ٹیکس ہے  ،جو  اشیا٫ یا  خدمات کی  کی قیمتوں پر عائد  کرکے  عوام سے وصول کیا جاتا ہے  اور اس کا بوجھ ایک شخص سے دوسرے  شخص کو منتقل کیا جاسکتا ہے، جیسے سیلز ٹیکس (Sales Tax) ، ویلیو ایڈڈ ٹیکس(VAT)  ۔[footnoteRef:2] [2:  https://www.motilaloswal.com/personal-finance/tax/difference-between-direct-and-indirect-tax?utm] 

یہ  حقیقت واضح ہے کہ بالواسطہ ٹیکسز ہی سب سے بڑا استحصالی ذریعہ ہیں ؛ کیونکہ  جب آٹا ،چینی ،دودھ ،بجلی ،گیس ،دواؤں  اور دیگر بنیادی اشیائے ضرورت  پر بھی  ٹیکس لگتا ہے تو ان کا بہت زیادہ بوجھ غریب ومسکین اور متوسط طبقے   کو برداشت کرنا پڑتا ہے، جس کے باعث ان کی معاشی حالت دن بہ دن بدتر  ہوجاتی ہے اور غربت بڑھتی ہے،جو کسی بھی معاشرے کے لیے خطرناک علامت ہے  ۔ اس وقت   پاکستان کا ایک سنگین اور بنیادی مسئلہ یہ ہے کہ ملک کی تقریباً ایک تہائی آبادی، یعنی سات سے آٹھ کروڑ افراد، شدید غربت کا شکار ہے۔ ان افراد کو مناسب خوراک، صحت اور صاف پانی جیسی بنیادی سہولیات میسر نہیں۔ 
 جب ریاست ایسے ٹیکس عائد کرے جو بنیادی ضروریات پر بوجھ بن جائیں ،تو یہ دراصل عوام کا معاشی استحصال ہے؛ کیونکہ  استحصال کا یہی مطلب ہے کہ کسی کی محنت  ، وسائل یا کمزوری کا ناجائز فائدہ اٹھانا، جو بالواسطہ ٹیکسز کی صورت میں پاکستان میں  عوام کا ہورہا ہے۔
ملکی معیشت کے  اعتبار سے  استحصالی ٹیکسز کا مسئلہ نہایت  قابلِ فکر ہے، کیونکہ بالواسطہ ٹیکس اشیائے ضروریہ کی قیمتوں میں اضافے کا باعث بنتے ہیں ،جس سے عوام کی قوتِ خرید کم  ہوتی ہے۔  جب تک آبادی کا یہ بڑا طبقہ اپنی بنیادی ضروریات پوری نہیں کر پاتا، ملک کی معیشت پائیدار ترقی نہیں کر سکتی۔ معیشت کا دار و مدار طلب (Demand) پر ہوتا ہے، اور جب لوگ خریدنے کے قابل نہ ہوں تو پیداوار، سرمایہ کاری اور روزگار کے مواقع پیدا نہیں ہو سکتے۔
ایک اسلامی ریاست کی  سرگرمیوں کا معاشی مقصد  یہ ہوتا ہے کہ دولت کی بہتات کو گردش میں لایا جائے   اور معاشرے  کے تمام طبقات  ، خاص طور پر ٖ غریب ومسکین اور متوسط طبقے کے درمیان دولت کی انصاف پر مبنی  برابر تقسیم  کو  یقینی  بنایا جائے۔اس بنیاد پر پاکستان کے ٹیکس نظام کو دیکھا جائے تو اس    میں  ریاست  کی طرف سے غریب ومسکین طبقہ کی کفالت  کرنے کے بجائے  غریب ومسکین اور متوسط طبقہ بالواسطہ ٹیکسز ادا کرکے ریاست اور حکمرانوں  کی کفالت کر رہا ہے، جس سے دولت کی تقسیم میں  نا انصافی اور عدم مساوات بڑھتی جاررہی ہے   جوکہ افرزط زر کے عوامل میں سے ایک ہے اور اس کی وجہ سے پاکستان  میں  افراط زر بڑھتا جا رہا ہے اور ملکی  معاشی حالت بدتر ہوتی جا رہی ہے۔[footnoteRef:3]یہ سب اس استحصالی ٹیکس نظام کے مرہونِ منت ہے۔ [3:   زاہد محمود، ٹیکس چوری ،اسلامی تناظر میں ،فکر ونظر اسلام آباد ،جلد 48 ،شمارہ 4 ،ص125] 

2.2ٹیکس کی شرعی  حیثیت     :    
ٹیکس کے بارے میں شرعی  حکم اس کی نوعیت اور مقصد  کے لحاظ سے واضح ہے ۔ اسلام نے استحصالی ٹیکس کی بالکل بیخ کنی کردی اور  اسے ہمیشہ کے لیے ختم کردیا ہے ۔ احادیث میں ایسے ظالمانہ ٹیکس کے بارے میں سخت وعیدیں آئی ہیں،چنانچہ حضرت رویفع بن ثابت رضی اللہ عنہ  سے روایت ہے کہ آپ صلی اللہ علیہ وسلم نے ارشاد فرمایا:
.إِنَّ صَاحِبَ الْمَكْسِ فِي النَّارِ [footnoteRef:4] [4:   احمد بن حنبل ۔ مسند احمد بن حنبل ، دارالمنہاج، طبع اول 1431ھ، ج  7 ،ص3762 حدیث نمبر 17275] 

  (یقینا ظالمانہ ٹیکس والا جہنم میں جائے گا)
[bookmark: _Hlk217722798]فقہاء  ومحدثین نے ظلم، زیادتی اور  عوام پر غیر ضروری بوجھ پر مبنی  غیر شرعی ٹیکس (جسے "مکوس" کہا جاتا ہے) کو ناجائز اور قبیح ترین گناہ  قرار دیا ہے۔امام طحاویؒ  لکھتے ہیں کہ   زمانہ جاہلیت میں رائج زکوٰۃ کے خلاف مکس کے نظام کو رسول اللہ ﷺ   نے ختم کردیا ہے:
أن العشر الذي كان رسول الله ﷺ رفعه عن المسلمين، هو العشر الذي كان يؤخذ في الجاهلية، وهو خلاف الزكاة، وكانوا يسمونه المكس[footnoteRef:5]  [5:   طحاوی ،ابو جعفر ، احمد بن محمد ،شرح معانی الآثار ،مکتبہ رحمانیہ لاہور ، سن ندارد،  ج1 ،ص 314] 

[bookmark: _Hlk217722441](وہ عشر جسے رسول اللہ ﷺ نے مسلمانوں سے اٹھا دیا تھا، وہ وہی عشر تھا جو جاہلیت میں لیا جاتا تھا، اور وہ زکوٰۃ کے خلاف تھا، اور اسے "مکس" کہا جاتا تھا۔) 
[bookmark: _Hlk217723138]مشہور فقیہ  ومحدث اور شارح مسلم امام نووی ؒ  استحصال پر مبنی اس زمانے کے ناحق  ٹیکس مکس  کو بدترین گناہ   قرار دیتے ہوئے لکھتے ہیں:
أن المكس من أقبح المعاصي والذنوب الموبقات، وذلك لكثرة مطالبات الناس له وظلاماتهم عنده، وتكرر ذلك منه وانتهاكه للناس وأخذ أموالهم بغير حقها، وصرفها في غير وجهها[footnoteRef:6]  [6:  نووی ،یحی بن شرف ، ابو زکریا، شرح النووی  المنہاج فی شرح صحیح مسلم بن الحجاج ،مکتبہ بشری کراچی ،2021ع ،ج 2، ص1130] 

(مکس بدترین گناہوں اور ہلاک کرنے والے کبیرہ گناہوں میں سے ہے، اس کی وجہ یہ ہے کہ لوگ اس سے بار بار مطالبہ کرتے ہیں اور اس کے پاس ان کے حقوق ضائع ہوتے ہیں، اور وہ بار بار یہ عمل کرتا ہے، لوگوں کی حرمت کو پامال کرتا ہے اور ان کے مال ناحق لیتا ہے اور انہیں غلط جگہ خرچ کرتا ہے۔)
[bookmark: _Hlk217914182]امام ابوبکر جصاص ؒ ٹیکس لینے والوں کو سود خوروں سے بھی زیادہ جرم کا مرتکب قرار دیتے ہوئے لکھتے ہیں:
وكذلك حكم من يأخذ أموال الناس من المتسلطين الظلمة، وآخذي الضرائب واجب على كل المسلمين قتالهم وقتلهم إذا كانوا ممتنعين، وهؤلاء أعظم جرما من آكلي الربا؛ لانتهاكهم حرمة النهي وحرمة المسلمين جميعا، وآكل الربا إنما انتهك حرمة الله تعالى في أخذ الربا، ولم ينتهك لمن يعطيه ذلك حرمة لأنه أعطاه بطيبة نفسه، وآخذو الضرائب في معنى قطاع الطريق المنتهكين لحرمة نهي الله تعالى وحرمة المسلمين إذ كانوا يأخذونه جبرا وقهرا لا على تأويل ولا شبهة، فجائز لمن علم من المسلمين إصرار هؤلاء على ما هم عليه من أخذ أموال الناس على وجه الضريبة أن يقتلهم كيف أمكنه قتلهم وكذلك أتباعهم وأعوانهم الذين بهم يقومون على أخذ الأموال.[footnoteRef:7]  [7:   جصاص، رازی،  ابوبکر احمد ،احکام القرآن للجصاص ، دارالکتاب کوئٹہ ، سن ندارد، ج 3 ،ص 191] 

(اسی طرح ان لوگوں کا حکم ہے جو ظالم حکمرانوں میں سے لوگوں کا مال لیتے ہیں، اور ٹیکس لینے والوں کا قتل اور ان سے لڑنا تمام مسلمانوں پر واجب ہے اگر وہ باز نہ آئیں۔ یہ لوگ سود خوروں سے بھی زیادہ جرم کے مرتکب ہیں؛ کیونکہ یہ اللہ کے منع اور تمام مسلمانوں کی حرمت کو پامال کرتے ہیں، جبکہ سود خور نے صرف اللہ کی حرمت کو پامال کیا ہے اور جس نے اسے سود دیا ہے اس کی حرمت کو پامال نہیں کیا کیونکہ اس نے اپنی رضا مندی سے دیا۔ ٹیکس لینے والے اس لحاظ سے ڈاکوؤں کے مانند ہیں کہ وہ اللہ کے منع اور مسلمانوں کی حرمت کو پامال کرتے ہیں کیونکہ وہ زبردستی اور جبر سے مال لیتے ہیں، نہ کہ کسی تاویل یا شبہ کی بنیاد پر۔ لہٰذا جس مسلمان کو علم ہو کہ یہ لوگ مسلسل لوگوں کا مال ٹیکس کے طور پر لیتے ہیں، اس کے لیے جائز ہے کہ وہ انہیں جہاں بھی قتل کر سکے قتل کرے، اسی طرح ان کے پیروکاروں اور مددگاروں کو بھی جو ان کے ساتھ مال لینے میں شریک ہیں۔)
[bookmark: _Hlk217914569]امام ابن حجر ہیتمی ؒ   نے استحصال پر مبنی مکس  کو  نہ صرف ظلم قرار دیا ہے ،بلکہ اس میں کسی بھی قسم کا تعاون کرنے والے کو بھی ظلم کا مددگار  قرار دیا ہے:
والمكاس بسائرأنواعه: من جابي المكس وكاتبه وشاهده ووازنه وكائله وغيرهم من أكبر أعوان الظلمة بل هم من الظلمة بأنفسهم، فإنهم يأخذون ما لا يستحقونه ويدفعونه لمن لا يستحقه، ولهذا لا يدخل صاحب مكس الجنة[footnoteRef:8]  [8:                    ہیتمی، ا بن حجر ،  الزواجر عن اقتراف الکبائر ،دارالفکر بیروت ،1987ع، ج 1 ،ص  298] 

(مکس وصول کرنے والے کی تمام اقسام: لینے والا، اس کا لکھنے والا، اس کا گواہ، اس کا تولنے والا، اس کا ناپنے والا اور دیگر سب، ظالموں کے سب سے بڑے مددگار ہیں بلکہ وہ خود بھی ظالم ہیں، کیونکہ وہ وہ چیز لیتے ہیں جس کے وہ مستحق نہیں اور اسے اس کو دیتے ہیں جو اس کا مستحق نہیں۔ اسی وجہ سے مکس لینے والا جنت میں داخل نہیں ہوگا۔) 
[bookmark: _Hlk217914919][bookmark: _Hlk217914647][bookmark: _Hlk217914701]امام  جلال الدینؒ  تفسیر جلالین میں ارشادِ باری تعالی :  وَلاَ تَقْعُدُواْ بِکُلِّ صِرَاطٍ تُوعِدُونَ  کے ذیل میں {تُوعِدُونَ} کی تفسیر کرتے ہوئے لکھتے ہیں:
{تُوعِدُونَ} تخوّفون الناس بأخذ ثيابهم أو المكس منهم [footnoteRef:9] [9:  سیوطی ،جلال الدین ،تفسیر جلالین ،قدیمی کتب خانہ کراچی، سن ندارد، ص 136] 

(لوگوں کو دھمکیاں دیتے  ہو ،یعنی : لوگوں کو ان کے کپڑے چھین لینے یا ان سے محصول (ٹیکس) وصول کرنے کی دھمکی دیتے ہو)
[bookmark: _Hlk217925242]اسی طرح عمر بن عبدالعزیزؒ نے بھی ٹیکس کو قرآنی آیت  :  ولا تبخسوا الناس أشياءهم کا مصداق قرار  دیتے ہوئے اس کو ختم کرنے کا اعلان کیا:
أن عمر بن عبد العزيز كتب إلى عامل المدينة: أن يضع المكس؛ فإنه ليس بالمكس، ولكنه البخس، قال الله تعالى: ﴿ولا تبخسوا الناس أشياءهم﴾، ومن أتاك بصدقة فاقبلها منه، ومن لم يأتك بها فالله حسيبه، والسلام[footnoteRef:10] [10:  مجموعہ مؤلفین ، موسوعہ التفسیر الماثور،  دار ابن حزم بیروت ،2017ع ، ج 16 ،ص  365] 

[bookmark: _Hlk217914981](عمر بن عبدالعزیز نے مدینہ کے عامل کو لکھا: کہ مکس کو ختم کر دے؛ کیونکہ یہ مکس نہیں بلکہ بخس ہے، اللہ تعالیٰ نے فرمایا: ﴿ولا تبخسوا الناس أشياءهم﴾، اور جو تمہارے پاس صدقہ لے کر آئے، اس سے قبول کر لو، اور جو نہ لائے تو اللہ اس کا حساب لینے والا ہے، والسلام) 
درج بالا حوالہ جات سے واضح  ہوتاہے کہ  ظالمانہ استحصالی ٹیکسز ، شریعت  کی نظر میں ناجائز ، حرام اور اسلامی تعلیمات کے کلی طور پر خلاف ہیں۔یہ دورِ جاہلیت کی یادگار ہیں اور دینِ اسلام نے کسی بھی صورت میں ان کو قبول نہیں کیا۔
[bookmark: _Hlk218012277]3. زکوٰۃ پر مبنی نظامِ معیشت
اسلام نے آج سے چودہ سو سال قبل ظالمانہ ٹیکس کو ختم کرکے ان کی جگہ زکوٰۃ اور عشر کا عادلانہ نظام پیش کیا ، جس کے تحت ریاست امیروں سے مقررہ شرح کے مطابق دولت وصول کر کے غریبوں کی کفالت کی ذمہ دار ہوتی ہے۔ قرآن مجید میں اللہ تعالیٰ نے واضح طور پر فرمایا ہے کہ اگر اہلِ ایمان کو زمین میں اقتدار دیا جائے تو وہ نماز قائم کریں گے، زکوٰۃ ادا کریں گے اور نیکی کا حکم دیں گے۔ اس بارے میں قرآن میں ارشاد ہے: 
الَّذِينَ إِن مَّكَّنَّاهُمْ فِي الْأَرْضِ أَقَامُوا الصَّلَاةَ وَآتَوُا الزَّكَاةَ وَأَمَرُوا بِالْمَعْرُوفِ وَنَهَوْا عَنِ الْمُنكَرِ[footnoteRef:11] [11:  الحج: 41] 

اس سے واضح ہوتا ہے کہ اسلامی ریاست کے قیام کے بعد زکوٰۃ کا نظام بھی قائم کرنا بنیادی فریضہ ہے۔
نبی کریم صلی اللہ علیہ وسلم نے جب مدینہ منورہ میں اسلامی ریاست قائم کی تو زکوٰۃ کا باقاعدہ نظام نافذ فرمایا۔ آپ صلی اللہ علیہ وسلم نے مختلف علاقوں میں اپنے نمائندے (عاملین) بھیجے، جو زکوٰۃ وصول کرتے اور مستحقین تک پہنچاتے۔ اس بارے میں حدیث  مبارکہ ہے: 
أن الله افترض عليهم صدقة ، تؤخذ من أغنيائهم فترد في فقرائهم[footnoteRef:12] [12:  قشیری ،مسلم بن الحجاج ،صحیح مسلم ،دارالجیل بیروت، 1434ھ ،ج 1، ص37،حدیث نمبر 19] 

[bookmark: _Hlk218071587](اللہ نے ان پر صدقہ فرض کیا ہے جو ان کے مالداروں سے لیا جائے گا اور ان کے فقیروں کو دیا جائے گا۔)
[bookmark: _Hlk218070869]عاملینِ زکوٰۃ کو اسلام میں بڑی  اہمیت  دی گئی ہے اور  قرآن میں ان کے لیے  زکوٰۃ  کے مصارف میں حصہ مقرر کیا گیا ہے،[footnoteRef:13] کیونکہ وہ اللہ کے حکم کی تعمیل اور اسلامی نظامِ معیشت  کے نفاذ میں اہم کردار ادا کرتے ہیں  ۔ [13:  التوبہ: 60 ] 

نبی کریم صلی اللہ علیہ وسلم کے وصال کے بعد حضرت ابوبکر صدیقؓ نے زکوٰۃ کو  لازمی ریاستی فریضہ قرار دیا۔ جب بعض قبائل نے زکوٰۃ دینے سے انکار کیا تو حضرت ابوبکر صدیق رضی اللہ عنہ نے اس مسئلے پر سخت موقف اختیار کیا۔ انہوں نے فرمایا:   
والله لأقاتلن من فرق بين الصلاة والزكاة؛ فإن الزكاة حق المال، والله لو منعوني عقالا كانوا يؤدونه إلى رسول الله ﷺ لقاتلتهم على منعه[footnoteRef:14] [14:  بخاری  ،محمد بن اسماعیل ،صحیح  بخاری،دار طوق النجا‌ه  بیروت، 1422ھ ،ج 9، ص93،حدیث نمبر 7285] 

 (اللہ کی قسم! میں اس شخص سے ضرور قتال کروں گا جو نماز اور زکوٰۃ میں فرق کرے، کیونکہ زکوٰۃ مال کا حق ہے۔ اللہ کی قسم! اگر وہ مجھے ایک رسی بھی نہ دیں جو وہ رسول اللہ ﷺ کو دیا کرتے تھے تو میں اس کے روکنے پر ان سے قتال کروں گا)
اس موقف پر حضرت عمر رضی اللہ عنہ نے پہلے اختلاف کیا، لیکن جب حضرت ابوبکر رضی اللہ عنہ کے عزم کو دیکھا تو انہوں نے بھی اس کو حق تسلیم کیا ۔[footnoteRef:15] [15:  قشیری ،مسلم بن الحجاج ،صحیح مسلم ،دارالجیل بیروت، 1434ھ ،ج 1، ص38،حدیث نمبر 20] 

 ہم اس کو  صرف ایک پرسنل عبادت کے طور پہ سمجھ رہے ہوتے ہیں ، حالانکہ یہ صرف انفرادی عبادت نہیں بلکہ ایک مکمل معاشرتی نظام ہے جس پر اسلامی معاشرہ قائم ہے۔  دینِ اسلام جن دو ستونوں  پر کھڑا  ہے، ان میں  ایک نماز  کا نظام اور دوسرا  زکوٰۃ کا  نفاذ   ہے  ،چنانچہ فرمانِ باری تعالی ہے:
وَ مَاۤ اُمِرُوْۤا اِلَّا لِیَعْبُدُوا اللّٰهَ مُخْلِصِیْنَ لَهُ الدِّیْنَ حُنَفَآءَ وَ یُقِیْمُوا الصَّلٰوةَ وَ یُؤْتُوا الزَّكٰوةَ وَ ذٰلِكَ دِیْنُ الْقَیِّمَةِ[footnoteRef:16] [16:   البینہ: 5] 

(ان لوگوں کو تو یہی حکم ہوا کہ اللہ کی بندگی کریں ،ایک طرف کے ہوکر خالص اسی پر عقیدہ لاتے، اور نماز قائم کریں اور زکوٰۃ دیں،اور یہ سیدھا دین ہے)
نماز فرد اور اللہ کے درمیان تعلق کو مضبوط کرتی ہے جبکہ زکوٰۃ معاشرتی نظام اور باہمی تعاون و ہمدردی کو فروغ دیتی ہے۔ اس لیے حضرت ابن عباس رضی اللہ عنہماسے منقول ہے کہ:
[bookmark: _Hlk218083389]أن الصلاة، والزكاة توأمان، لا يقبل الله إحداهما بدون الأخرى، تلك حق الله، وهذه حق الناس[footnoteRef:17]
(نماز اور زکوٰۃ جڑواں ہیں، اللہ تعالیٰ ان میں سے کسی ایک کو دوسری کے بغیر قبول نہیں کرتا، نماز اللہ کا حق ہے اور زکوٰۃ بندوں کا حق) [17:  الدرہ ،طہ  ،محمد علی  ،تفسیر القرآن الکریم واعرابہ وبیانہ، مکتبہ شاملہ ،2009ع ،ج 3،ص 44] 

  دینِ اسلام میں ان ہر دو کی اہمیت کی  وجہ  سے    متعدد  بار قرآن مجید  میں دونوں کا  تذکرہ ایک ساتھ آیا ہے۔
قرآن و سنت اور خلفائے راشدین کے  درج بالاعمل سے یہ بات ثابت ہوتی ہے کہ اسلامی ریاست میں زکوٰۃ کا نظام قائم کرنا اور اس کے نفاذ کے لیے عاملین مقرر کرنا، اور اس نظام کی حفاظت کے لیے سخت موقف اختیار کرنا، دینِ اسلام کے نظامِ معیشت کا لازمی حصہ ہے۔
4. زکوٰۃ :  ایک نظامِ عدل وفلاح 
[bookmark: _Hlk218012309]اسلام میں زکوٰۃ  محض مالی عبادت نہیں ،بلکہ ٹیکس کے برعکس ایک  ایسا نظام ہے ،جس میں دولت کی تطہیر کے ساتھ عوامی فلاح  وبہبود اور عدل وانصاف کا جذبہ موجود ہے۔ قرآنِ کریم نے فرمایا:
خُذْ مِنْ أَمْوَالِهِمْ صَدَقَةً تُطَهِّرُهُمْ وَتُزَكِّيهِمْ بِهَا[footnoteRef:18] [18:  التوبہ 103] 

(اے نبی! تم ان کے مال سے زکوٰۃ وصول کرو،جس سے تم انہیں ستھرا  اور پاکیزہ کردو )
[bookmark: _Hlk218083481]زکوٰۃ  کے جو لغوی معنیٰ بیان کیے جاتے ہیں ،ان میں پاکی کے ساتھ بڑھوتری اور اضافہ بھی ہے ، جس سے معلوم ہوتا ہے کہ زکوٰۃ  کا مقصد صرف انفرادی تطہیر نہیں بلکہ معاشی نمو (Growth) بھی ہے۔[footnoteRef:19] جدید معاشیات بھی اس امر کی تصدیق کرتی ہے کہ جب دولت امیر طبقے سے نکل کر غریب طبقے تک پہنچتی ہے تو وہ فوری طور پر خرچ ہوتی ہے، جس سے طلب، سرمایہ کاری اور روزگار میں اضافہ ہوتا ہے۔ اس طرح زکوٰۃ نہ صرف غریبوں کی بنیادی ضروریات پوری کرتی ہے بلکہ مجموعی معیشت کو بھی تقویت دیتی ہے۔ [19:   اللہیمید ،سلیمان بن محمد ،شرح بلوغ المرام ،مکتبہ شاملہ ،ج 2 ،ص99] 

اسلامی معاشی نظام میں ویلتھ (Wealth) یعنی جمع شدہ دولت پر محصول یا زکوٰۃ کا تصور  ہے ،جو کہ معاشی اعتبار سے ایک نہایت متوازن اور مثالی ماڈل ہے، کیونکہ جدید معاشی نظاموں میں عموماً دولت کے ذخیرے (Wealth Stock) کے بجائے آمدن (Income) یا کھپت (Consumption) پر ٹیکس عائد کیا جاتا ہے، جس کا بوجھ بالآخر غریب طبقے پر زیادہ پڑتا ہے۔ اس کے برعکس اسلام نے دولت پر زکوٰۃ عائد کر کے اس اصول کو واضح کیا کہ معاشرے میں موجود جمع شدہ وسائل کو سماج کے کمزور طبقات تک منتقل کیا جانا ضروری ہے۔ ویلتھ پر زکوٰۃ اس لیے بھی مثالی ہے کہ یہ ایک طرف غریبوں کے حق کو یقینی بناتی ہے اور دوسری طرف امیروں کو دولت کے غیر ضروری ارتکاز سے روکتی ہے۔ یوں دولت کی منصفانہ تقسیم کے ذریعے سماجی توازن پیدا ہوتا ہے اور ریاست کو ایک ایسا مالی ذریعہ میسر آتا ہے جس کے ذریعے وہ معاشرے کے کمزور طبقات کی بنیادی ضروریات پوری کر سکتی ہے۔قرآنِ کریم اس معاشی فلسفے کو یوں بیان کرتا ہے:
كَيْ لَا يَكُونَ دُولَةً بَيْنَ الْأَغْنِيَاءِ مِنكُمْ[footnoteRef:20] [20:  الحشر: 7] 

(تاکہ دولت تمہارے مالداروں ہی کے درمیان گردش نہ کرتی رہے۔)
یہ آیت اس بات کی صریح دلیل ہے کہ دولت کا چند ہاتھوں میں مرتکز رہنا مطلوب نہیں، بلکہ اس کی گردش پورے معاشرے میں ہونی چاہیے۔ جب امیر طبقے کی ویلتھ کا ایک مقررہ حصہ لے کر غریبوں کو دیا جاتا ہے تو اس کا سب سے پہلا اور براہِ راست فائدہ یہ ہوتا ہے کہ غریبوں کی بنیادی ضروریات—جیسے خوراک، لباس، رہائش، علاج اور تعلیم—پوری ہونے لگتی ہیں، جو کسی بھی فلاحی معاشرے کی اساس ہے۔
نبی کریم ﷺ نے زکوٰۃ کے اسی سماجی و معاشی پہلو کو واضح کرتے ہوئے فرمایا:
تُؤْخَذُ مِنْ أَغْنِيَائِهِمْ فَتُرَدُّ عَلَى فُقَرَائِهِمْ[footnoteRef:21] [21:   بخاری  ،محمد بن اسماعیل ،صحیح  بخاری،دار طوق النجا‌ه  بیروت، 1422ھ ،ج 2، ص104،حدیث نمبر 1395 ] 

(زکوٰۃ ان کے مالداروں سے لی جائے گی اور ان کے غریبوں کو لوٹا دی جائے گی۔)
یہ حدیث واضح طور پر اس بات کی نشاندہی کرتی ہے کہ زکوٰۃ دولت کی منتقلی (Redistribution of Wealth) کا ایک منظم نظام ہے، جس کا مقصد غریبوں کی کفالت اور معاشی توازن کا قیام ہے۔ مزید برآں، قرآنِ کریم سود اور زکوٰۃ کے معاشی اثرات کا تقابل کرتے ہوئے فرماتا ہے:
يَمْحَقُ اللَّهُ الرِّبَا وَيُرْبِي الصَّدَقَاتِ[footnoteRef:22] [22:  البقرہ:276] 

(اللہ سود کو مٹاتا ہے اور صدقات کو بڑھاتا ہے۔)
یہ آیت اس حقیقت کو اجاگر کرتی ہے کہ سود پر مبنی دولت معاشی جمود اور عدم مساوات کو جنم دیتی ہے، جبکہ زکوٰۃ اور صدقات دولت میں برکت اور سماجی خوشحالی کا سبب بنتے ہیں۔ اسی لیے ویلتھ پر زکوٰۃ کا نظام ایک ایسا مثالی معاشی ماڈل ہے جو نہ صرف غریبوں کی بنیادی ضروریات پوری کرتا ہے بلکہ دولت کے غیر منصفانہ ارتکاز کو بھی روکتا ہے اور مجموعی معاشی استحکام کی راہ ہموار کرتا ہے۔
زکوٰۃ   کے اسی فلاحی تصور کا نتیجہ تھا کہ عمر بن عبدالعزیز کے دورِ خلافت میں زکوٰۃ کا نظام نافذ کرنے سے  غربت کے خاتمہ میں  اس قدر کامیابی ملی  کہ لوگ زکوٰۃ دینے کے لیے نکلتے مگر کوئی لینے والا نہ ملتا۔[footnoteRef:23] مؤرخین لکھتے ہیں: عمر بن عبدالعزیز نے تمام فقراء کو اس قدر مال دیا کہ ان کے گورنر زکوٰۃ دینے کے لیے مستحق تلاش کرتے تھے مگر کوئی مستحق نہ ملتا۔ پھر عمر بن عبدالعزیز نے حکم دیا کہ راستوں پر ایسے وکلاء مقرر کیے جائیں جو حج کے سفر میں آنے والے حاجیوں کو زادِ راہ اور سواری فراہم کریں۔ اگر کوئی فقیر دوسرے شہر سے آتا تو اسے کہا جاتا کہ اپنے شہر واپس جاؤ، وہاں تمہارا حق محفوظ ہے، کیونکہ ہر شہر میں مستحقین کی تلاش اور ان کی مدد کے لیے نمائندے مقرر تھے۔[footnoteRef:24] [23:   ندوی ،عبدالسلام ، سیرت عمر بن عبدالعزیز، دارالاشاعت کراچی،2009ع،ص208 ]  [24:  ثمینی ، عبدالعزیزبن الحاج،التاج المنظوم من دررالمنہاج المعلوم، وزاره التراث القومی مسقط،2000ع ،ج 2 ،ص111] 

اس سے واضح ہوتا ہے کہ اسلام نے  استحصالی ٹیکس کو ختم کرکے کس طرح عدل وانصاف اور انسانی فلاح وبہبود کے نظریے پر مبنی نظامِ زکوٰۃ وصدقات دیا ہے ، جس کو  پاکستان میں نافذ  کرکے نہ صرف  غربت کا خاتمہ ممکن ہے ؛بلکہ  ملکی معیشت کو بھی ترقی دی جاسکتی ہے۔
5. نتائجِ تحقیق 
1. عصرِ حاضر کا سرمایہ دارانہ معاشی نظام منافع، سرمایہ اندوزی اور دولت کے ارتکاز پر قائم ہے، جس کے نتیجے میں انسانی فلاح کے بجائے معاشی استحصال، عدم مساوات اور طبقاتی تقسیم میں اضافہ ہوا ہے۔
2. جدید ریاستی نظام میں بالخصوص بالواسطہ ٹیکسز غریب اور متوسط طبقے پر شدید بوجھ بن چکے ہیں، کیونکہ اشیائے ضرورت پر عائد ٹیکس عوام کی قوتِ خرید کو کم کرتے اور غربت و مہنگائی میں اضافے کا سبب بنتے ہیں۔
3. پاکستان جیسے نظریاتی اسلامی ملک میں مغربی ماڈل پر مبنی ٹیکس نظام عوام کے لیے استحصال کا ذریعہ بن گیا ہے، جبکہ ٹیکسوں کی کثرت کے باوجود غربت، بے روزگاری اور معاشی عدم استحکام میں کمی واقع نہیں ہو سکی۔
4. قرآن و سنت، احادیثِ نبویہ، فقہائے اسلام اور تاریخی شواہد کی روشنی میں یہ بات واضح ہوتی ہے کہ ظلم، زیادتی اور عوام پر غیر ضروری بوجھ پر مبنی ٹیکس (مکوس) شریعتِ اسلامی کی نظر میں ناجائز، حرام اور قابلِ مذمت ہیں۔
5. اسلام نے استحصالی ٹیکس نظام کو دورِ جاہلیت کی یادگار قرار دے کر ختم کیا اور اس کے بالمقابل زکوٰۃ اور عشر پر مبنی ایک عادلانہ اور فلاحی نظامِ معیشت پیش کیا۔
6. زکوٰۃ محض انفرادی مالی عبادت نہیں بلکہ ایک مکمل معاشرتی اور ریاستی نظام ہے، جس کا مقصد دولت کی تطہیر، غریبوں کی کفالت، معاشی نمو اور دولت کی منصفانہ تقسیم ہے۔
7. زکوٰۃ کا نظام دولت کے غیر منصفانہ ارتکاز کو روکتا ہے اور وسائل کو کمزور طبقات تک منتقل کر کے معاشی توازن اور سماجی استحکام پیدا کرتا ہے۔
8. خلافتِ راشدہ، بالخصوص عہدِ عمر بن عبدالعزیزؒ کے تاریخی شواہد اس امر کی عملی دلیل ہیں کہ زکوٰۃ پر مبنی نظام کے مؤثر نفاذ سے غربت کا خاتمہ ممکن ہے۔
9. تحقیق سے یہ نتیجہ اخذ ہوتا ہے کہ اگر پاکستان میں استحصالی ٹیکس نظام کے خاتمے کے بعد زکوٰۃ پر مبنی نظام نافذ کیا جائے تو ایک منصفانہ، مستحکم اور فلاحی معیشت کی بنیاد رکھی جا سکتی ہے۔




